Page:Battle of Harlaw.pdf/4

 4 The Hielandmen wi’ their lang swords, They laid on us fu’ sair; And they drave back our merry men. Three acres breadth and mair.

Brave Forbes to his brother did say, “ O brother, dinna ye see, They beat us back on every side. And we’ll be forced to flee ! ”

“ 0 na, O na ! my brother dear, O na, that maunna be ! You’ll take your gude sword in your hand. And ye’ll gang in wi’ me.”

Then back to back the brothers brave, Gaed in amang the thrang, And they swept down the Hielandmen, Wi’ swords both sharp and lang.

The first ae straik that Forbes strack. He gar’d MacDonnell reel; And the neist ae straik that Forbes strack. The brave MacDonnell fell.

And sicean a pitlarichie, I’m sure ye never saw. As was amang the Hielandmen, When they saw MacDonnell fa’.

And when they saw that he was dead, They turn’d and ran awa’; And they buried him in Legate’s Den,^ A lang mile frae Harlaw.